PM मोदी पर मायावती के बयान का जेटली ने किया पलटवार, 'सार्वजनिक जीवन के लायक भी नहीं BSP प्रमुख'  
अरुण जेटली का बसपा प्रमुख मायावती पर पलटवार
'सार्वजनिक जीवन के लायक भी नहीं BSP प्रमुख'
मायावती ने PM के खिलाफ की थी व्यक्तिगत टिप्पणी
Behan Mayawati - She is firm on becoming a Prime Minister. Her governance, ethics and discourse stoops to an all-time low. Her personal attack today on the Prime Minister exposes her as unfit for public life.

अरुण जेटली (Arun Jaitley) के ट्वीट करने से कुछ ही घंटे पहले मायावती ने आरोप लगाया था कि भाजपा नेताओं की पत्नियां अपने पतियों के मोदी के मिलने से डरती हैं. उन्हें डर सताता है कि कहीं वे भी अपनी पत्नियों को छोड़ ना दें. जेटली ने लिखा है, 'बहन मायावती... वह प्रधानमंत्री बनने को लेकर अटल हैं. उनका शासन, नैतिकता और राजनीति सबसे निचले स्तर पर है. प्रधानमंत्री पर आज उनके निजी हमले ने साबित कर दिया है कि वह सार्वजनिक जीवन के काबिल नहीं हैं.' मायावती ने सुबह प्रधानमंत्री मोदी पर निजी हमला करते हुए कहा कि राजनीतिक लाभ के लिए अपनी पत्नी तक को छोड़ चुके मोदी बहन और पत्नियों की इज्जत करना क्या जानेंगे. इतना ही नहीं, उन्होंने यह भी कहा कि भाजपा नेताओं की पत्नियां अपने पतियों के मोदी के पास जाने से डरती हैं.
मायावती (Mayawati) ने सोमवार को कहा, 'मुझे तो यह भी मालूम हुआ है कि भाजपा में खासकर विवाहित औरतें अपने पतियों को मोदी के नजदीक आते देख यह सोचकर घबराती हैं कि कहीं मोदी अपनी पत्नी की तरह हमें भी अपने पतियों से अलग ना करवा दें.' बसपा प्रमुख ने कहा था, 'महिलाओं से मेरा खास अनुरोध है कि वे इस किस्म के व्यक्ति को अपना वोट कतई न दें और यही आपका मोदी की छोड़ी गई पत्नी के प्रति सही सम्मान भी होगा.'

Mamata Didi – Democracy has become a casualty in Bengal. Opposition workers are murdered, candidates are attacked, polling booths are captured and Opposition leaders are not entitled to organise rallies.

तृणमूल कांग्रेस शासित पश्चिम बंगाल में चुनावी हिंसा पर जेटली ने कहा कि विपक्ष के नेताओं को राज्य में रैली तक नहीं करने दी जा रही है. उन्होंने कहा, 'ममता दीदी.... बंगाल में लोकतंत्र हताहत हो गया है. विपक्षी कार्यकर्ताओं की हत्या हो रही है, प्रत्याशियों पर हमले हो रहे हैं, विपक्षी नेताओं को रैली नहीं करने दी जा रही है.'
उधर, भाजपा मुख्यालय में केंद्रीय मंत्री प्रकाश जावड़ेकर ने कहा कि बनर्जी लोकतंत्र की हत्या कर रही है और लोग उन्हें बेलेट के जरिए माकूल जवाब देंगे. प्रकाश जावड़ेकर ने कहा, 'अमित शाह को जाधवपुर में रैली करनी थी. इस संबंध में इजाजत चार-पांच दिन पहले ले ली गई थी. प्रशासन ने बिना कोई कारण बताए रविवार रात 8.30 बजे इजाजत नामंजूर कर दी, उन्होंने भाजपा अध्यक्ष के हेलीकॉप्टर को भी यहां उतरने से इजाजत देने से मना कर दिया.' उन्होंने चुनाव आयोग से इस पर संज्ञान लेने का आग्रह किया.